דוד סוזנה

דוד סוזנה (3 ביולי 1946 - 24 בדצמבר 2014) היה אמן ופסל ישראלי. דוד סוזנה נולד בקיץ 1946 בטנג'יר שבצפון מרוקו. בבית הוריו דיברו ספרדית, והוא שלט בספרדית ובצרפתית. בשנת 1961 עלה ממרוקו. בתחילה הגיע לקיבוץ העוגן, וכעבור פחות משנה הגיע לירושלים ללימודי תואר ראשון בתולדות האמנות באוניברסיטה העברית. את התואר השני עשה באדריכלות בפורטוגל, וכששב ארצה התיישב בירושלים. הקים את האנדרטה המונומנטלית "שערי המזרח" לציון עלייתם של יהודי מזרח אירופה וצפון אפריקה דרך מרסיי. ב-1996 חנך את הפסל המונומנטלי "האדם" בעיר טרגונה שליד ברצלונה, קטלוניה (ספרד). ב-2005 הכין פסל מונומנטלי לעיר הולדתו טנג'יר שבמרוקו. ב-2007 הציג את הפסל "מנורת דוד" ליד הכנסת בירושלים. ב-2011 הוצב ונחנך הפסל "שבריריות" בכיכר השלום באשדוד. פסל נוסף מוצג במבשרת ציון. בשנים 2010–2012 תכנן, עיצב והקים את הפסל "גלוריה", במינמיסנריקו (אנ') שבמחוז מיאגי, יפן. "שגריר ישראל ביפן ביקש להדק את הידידות בין המדינות ולתרום ליפן פסל שיסמל ידידות זו. בפסל שיצרתי חמישה אנשים מחזיקים מגן דוד, ובמרכזו דגל יפן".[דרוש מקור] הציג תערוכות ותערוכות יחיד רבות וזכה בפרסים. יצירותיו מצויות במוזיאונים ואוספים פרטיים בישראל ומחוצה לה. בשנים 1980–1982 שימש כעורך ירחון לספרות ואמנות "לטיטוד 35" בשפה הספרדית.[דרושה הבהרה] בשנות ה-80 כיהן כקונסול הכללי של ישראל במרסיי ומונקו. השתלם באוניברסיטת אקס-אן-פרובאנס בסדנה בנושא אמנות וחברה. ייצג את אגודת הציירים והפסלים בישראל בוועידות מטעם אונסק"ו בנושא אמנות בשטוטגרט (1979) ובהלסינקי (1983). ב-1983–1987 כיהן כיו"ר האגודה. בשנת 1986 כיהן כדירקטור מוזיאון ישראל. היה יועץ אמנותי לסימפוזיון הבינלאומי לפיסול באבן. ב-1984 היה יועץ אמנותי ליריד הספרים הבינלאומי בירושלים. ב-2006 שימש יועץ ראש העיר ירושלים לאמנות ועיצוב. כיהן כיועץ העירוני לאמנויות בעיריית ירושלים. תערוכתו האחרונה, "אדם", הוצגה בגלריה "ארט טיים" בירושלים (2013). את התערוכה הקדיש סוזנה לצוות המחלקה האונקולוגית בבית החולים הדסה עין כרם, שלדבריו "מורכבת מאנשים שיש להם לב מיוחד. אנשים חזקים ויפים בנשמתם".[דרוש מקור] הרעיון לתערוכה נולד מהשהות שלו במחלקה, וארבעה צבעים משמשים בה כסמלים: אדום, כחול, צהוב וירוק. ב-19 במרץ 2014 הציב בבסיס מיטב (בקו"ם לשעבר) יצירה, "מגן גיבורים", שבה חמישה חיילים בגובה כ-6 מטר נושאים מגן דוד עשוי מברזל צבוע בצבעי צה"ל. היצירה נקראת. טקס חשיפת הפסל התקיים במעמד האלופה אורנה ברביבאי, ראש אכ"א קצינים בכירים ואישי ציבור. סוזנה התגורר במבשרת ציון. היה נשוי לאניטה. לסוזנה נולדו שני בנים ובת, ובן נוסף שנולד מחוץ לנישואים. נפטר בנר שמיני של חנוכה התשע"ה, 24 בדצמבר 2014. מבחר תערוכות יחיד: 1966 – גלריה "קגנוביץ", פריז 1967 – גלריה "אוסטוריל", ליסבון, פורטוגל 1968–1970 – גלרי המלך דוד, ירושלים 1976 – תערוכת מיצג בשכונת קטמון ט', ירושלים 1980 – התערוכה "צפיפות", בית האמנים, תל אביב 1981 – גלריה גולדמן, מרילנד, ארצות הברית 1982 – גלריה של O.E.A, קיטו, אקוודור 1983 – בית האמנים, ירושלים 1985 – גלריה ויצמן, באר שבע 1985 – הכנסת 1990 – "מחווה לפרובנס", טירת המלך רנה, טרסקון (אנ'), צרפת 1998 – המוזיאון לאמנות מודרנית, ברצלונה 2000 – מוזיאון סיבורי, בואנוס איירס, ארגנטינה 2004 – תערוכת פורום ברצלונה [דרושה הבהרה] 2013 – התערוכה "מזל סרטן" בגלריה "ארט טיים", ירושלים. 1968 – הספר "ירושלים-יהודה הלוי", בהוצאת אקדמון האוניברסיטה העברית. 1981 הוציא את אלבום "צפיפות" הכולל סידרה של 10 הדפסי משי וקטלוגים הכוללים מאמרים רבים בעברית, ספרדית וצרפתית. סוזנה: עבודות בשחור / Soussana, ירושלים: ועד עדת הספרדים, תשמ"א 1981. (אלבום תמונות) (עברית וספרדית) 1991 – ספר מחווה לפרובנס. אזרח כבוד של העיר אקס-אן-פרובאנס, צרפת. אזרח כבוד של העיר מרסיי, צרפת. 1991 – אביר מסדר האמנויות והספרות (ממשלת צרפת). 1998 – מדליית ז'ואן מירו לאמנות מטעם אונסק"ו. הפסל "מנורת דוד" ליד הכנסת, ירושלים (הוצב ב-2007, במלאת 40 שנה לאיחוד העיר) הפסל "מנורת דוד" בפתח תקווה פסלו של דוד סוזנה, בשערי ירושלים, מבשרת ציון מדיה וקבצים בנושא דוד סוזנה בוויקישיתוף אתר האינטרנט הרשמי של דוד סוזנה דוד סוזנה - יועץ עירוני לאמנות ועיצוב, באתר עיריית ירושלים בת-אל אביר, האמן דוד סוזנה לא נותן לסרטן לפגוע בהנאות החיים, nrg מעריב מקומי: ירושלים, 22 בינואר 2013 דוד סוזנה, דף שער בספרייה הלאומית